|  |
| --- |
|   **PRIOPĆENJE** |

**Nakon Vukove Gorice, INA uvela kutak za bebe i na drugim lokacijama**

* **Uz Inu, čak i kad ste na putu možete osigurati pravilnu njegu za svoju bebu**
* **Kutak za bebe na dodatnim Ininim benzinskim postajama**
* **Asortiman ponude na Ininim benzinskim postajama proširen s proizvodima za njegu beba**

**Zagreb, 26. svibanj 2015 .- Nakon što je u ožujku 2015. u suradnji s Pampersom obnovila kutak za bebe na benzinskoj postaji Vukova Gorici, INA je ovu korisnu uslugu učinila dostupnom svojim vjernim kupcima i na drugim** [benzinskim postajama](http://www.ina.hr/UserDocsImages/Prematali%C5%A1ta%20za%20bebe%20-%20Popis%20BP.XLSX) **kako bi roditeljima omogućila lakše putovanje s malom djecom koju u ugodnom ambijentu uz potrebnu opremu i higijenske potrepštine lako mogu presvući ili nahraniti.**

Kutak za bebe uključuje stolić i podlogu za prematanje, kantu za pelene, stolicu za dojenje te dezinfekcijsko sredstvo za ruke, dok prigodne dječje dekoracije pridonose ugodnom ambijentu za bebe za vrijeme presvlačenja i hranjenja. Također, INA je uz kutak za bebe proširila i asortiman ponude na svojim benzinskim postajama, a koji odsad na odabranim lokacijama uključuje i proizvode za njegu beba kako bi pravilna njega za najmlađe roditeljima bila na dohvat ruke čak i za vrijeme putovanja.
*Hrvatskoj i u susjednim zemljama.*

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr